Sat, 20 Dec 2025 12:12:06 +0200

Acrimo 7700 pergolamarkise er perfekt som fritstående afskærmning af f.eks. terrasser, fortovsrestauranter og udendørs rygesteder. Hældningen kan indstilles mellem 0-35°. En hældning på min. 15-20° anbefales. Pergolamarkisen kan også forsynes med rullegardin i front samt læskærme i siderne. Materialer Alle dele på denne pergolamarkise er fremstillet i vedligeholdelsesfri materialer. Kraftige fjedre er indbygget i valsen for at sikre optimal spænding af dugen. I sidestyrene sørger et trækbånd med kevlarkerne for en stabil og rolig ind- og udrulning af dugen. Pergolamarkisen leveres som standard med hvidlakerede profiler og beslag. Mod tillæg kan markisen lakeres i samtlige RAL-farver. Dug Dugen fås i to forskellige udførelser: Markisedug af akrylstof eller Soltis-screendug, som begge kan leveres i et stort udvalg af farver. Montering 7700 monteres på væggen med to stk. monteringsbeslag. Med ekstra vinkelbeslag er det også muligt at loftsmontere markisen. Sidestyr fastmonteres i hver side af kassetten, og i front på de fritstående ben, der skal fastgøres i stabilt underlag. Der medfølger dugstøtterør i antal som vist på prisliste. Ved hældning under 20° anbefaler vi at montere flere dugstøtterør. Betjening Pergolamarkisen betjenes med motor, hvortil der kan tilkobles sol- og vindstyring samt fjernbetjening. For at sikre mod uhensigtsmæssig brug af markisen, anbefales det, altid at benytte sol/vind automatik med temperaturføler. Bemærk: Anlægget kan ikke seriekobles, men kun betjenes med én motor pr. anlæg. Selve stellet kan sammenkobles med dobbeltstyr i midten. Måltagning Afhængig af monteringsmåden skal vi altid have anlægsbredde, anlægsudfald, benhøjde i front samt betjeningsside oplyst.

Pris: 0,00 kr.